***Death Wish 4: The Crackdown*** er en kriminal- og actionfilm fra 1987, og den fjerde og neste siste i *Death Wish*-filmserien. Filmen ble regissert av J. Lee Thompson og hadde Charles Bronson i hovedrollen som Paul Kersey. I filmen tvinges Kersey igjen til å bli en selvtekter etter at hans kjærestes datter dør av en overdose narkotika. Han rekrutteres av tabloidaviseieren Nathan White (John P. Ryan) til å eliminere diverse kriminelle elementer involvert i narkohandelen i Los Angeles.

Michael Winner, som regisserte de første tre filmene i serien, ble erstattet av J. Lee Thompson, som hadde samarbeidet med Bronson i flere filmer. *Death Wish 4: The Crackdown* hadde vesentlig lavere budsjett og distribusjon enn de tre første filmene. Den gikk rett på video i Norge.

Anmelderne i VG og Aftenposten gav den terningkast to, mens Dagsavisen gav den terning en.

Handlingsreferat
----------------

Erica Sheldon, tenåringsdatteren til Karen Sheldon, går sammen med kjæresten Randy Viscovich til en spillehall for å møte en mann som heter JoJo Ross og en annen kamerat, Jesse Winters. Jo Jo tilbyr henne crack-kokain, og Erica dør etter en overdose. Karens kjæreste, Paul Kerey hadde sett Erica røyke sammen med Randy, så Paul mistenker at Randy var involvert i Ericas død. Randy konfronterer JoJo, og truer med å gå til politiet. JoJo planlegger å myrde Randy i håp om å forhindre dette. Men Paul skyter straks JoJo, som faller ned på en radiobil og dør etter å ha fått elektrosjokk.

Senere mottar Paul en pakke som indikerer at avsenderen vet hva Paul har gjort, og han får en telefon-samtale som truer med å gå til politiet hvis Paul nekter å møte ham. Paul blir deretter tatt med til herskapshuset til den hemmelighetsfulle Nathan White. Nathan sier at datteren hans ble avhengig av narkotika, og til slutt døde på grunn av en overdose, så han ønsker å ansette Paul for å utslette all narkotika-handel i Los Angeles. Det er to store gjenger som konkurrerer om den lokale narkotika-handelen: En gjeng ledet av Andreas Zacharias. Den andre blir ledet av brødrene Jack og Tony Romero. Kersey godtar avtalen, og Nathan forsyner ham med våpen og informasjon.

Paul infiltrerer herregården til Zacharias. Etter å ha avlyttet en telefon, blir han vitne til hvordan Zacharias myrder noen som har stjålet kokain fra kartellets sør-amerikanske forbindelse. Zacharias oppdager Paul, og beordrer ham til å hjelpe til med å kvitte seg med den døde kroppen. Etterpå ber Zacharias en håndlanger, Al Arroyo, om å kvitte seg med Paul så snart de er ferdige. Men Paul dreper Arroyo, og slipper unna. Paul dreper også tre av Zacharias leiemordere på en restaurant, med en bombe skjult i en flaske vin. Han går også etter narkotika-selger Max Green.

Han konfronterer deretter Frank Bauggs, for å finne ut mer om kartellet deres. Få dager senere instruerer Nathan ham til San Pedro, Los Angeles. Paul dreper åtte kriminelle, og setter av enda en bombe. Etterforsker Nozaki avslører at han er en korrupt politimann som egentlig arbeider for Zacharias, og krever at Paul forteller ham hvem han jobber for. Paul ønsker å lokke Zacharias og Romero-brødrene i en felle, noe som fører til en skuddveksling hvor begge kartellene blir fullstendig ødelagt. Men når dette er gjort oppdager Paul at ingenting er som det ser ut som, og han blir kidnappet av noen som ligner på Nathan White.

I rollene
---------

Charles Bronson.
* Charles Bronson som Paul Kersey
* Kay Lenz som Karen Sheldon
* John P. Ryan som Nathan White
* Perry Lopez som Ed Zacharias
* George Dickerson som Reiner
* Soon Tek-Oh som Nozaki
* Dana Barron som Erica Sheldon
* Danny Trejo som Art Sanella

Mottagelse
----------

I det engelske filmbladet Film Review skrev kritikeren James Cameron veldig fordelaktig om regissøren director J. Lee Thompsons visjon, ved å si «it's flashy without being distracting and more or less gets on with the job of storytelling.» Han kritiserte også manuset, og mente det burde vært gjort mer intelligent, men foretrakk Thompsons regisering enn den opprinnelige regissøren Michael Winner.

### Box office

Filmen debuterte som nummer 6.

Kilder
------

* Talbot, Paul (2006), «Death Wish 4:The Crackdown: This Time It's War!», Bronson's Loose!: The Making of the Death Wish Films, iUniverse, ISBN 978-0595379828,

Referanser
----------

1. ↑  «Death Wish 4: The Crackdown (1987)». Box Office Mojo. Besøkt 5. juli 2012.
2. 1 2  Dagbladet Film - Death Wish 4 (besøkt 20.1.2016)
3. ↑  Wish 4 Film Review by James Cameron Wilson[*død lenke*]
4. ↑  «Weekend Box Office». Los Angeles Times. Besøkt 4. juli 2012.

Eksterne lenker
---------------

* (en) *Death Wish 4: The Crackdown* på Internet Movie Database Rediger på Wikidata

* (no) *Death Wish 4: The Crackdown* hos Filmfront Rediger på Wikidata

* (da) *Death Wish 4: The Crackdown* i Danmark Nationale Filminstitut Rediger på Wikidata

* (en) *Death Wish 4: The Crackdown* på AllMovie Rediger på Wikidata

* (fr) *Death Wish 4: The Crackdown* på Allociné Rediger på Wikidata

* (nl) *Death Wish 4: The Crackdown* på MovieMeter Rediger på Wikidata

* (en) *Death Wish 4: The Crackdown* på Turner Classic Movies Rediger på Wikidata

* (en) *Death Wish 4: The Crackdown* på American Film Institute Rediger på Wikidata

* (en) *Death Wish 4: The Crackdown* på Rotten Tomatoes Rediger på Wikidata

* (en) *Death Wish 4: The Crackdown* på Metacritic Rediger på Wikidata